ACT ADIȚIONAL NR. 6/............
la Contractul nr. SC2016-12904/26.05.2016 privind delegarea de gestiune 
prin atribuire directă a serviciului ”Activitatea de semnalizare a circulației rutiere, întreținere, funcționare și dirijare a circulației rutiere pe raza municipiului Timișoara”


În conformitate cu HOTĂRÂREA nr. ............................ a Consiliului Local al Municipiului Timișoara – de comun acord – părțile:
1. MUNICIPIUL TIMIȘOARA, cu sediul în Timișoara, bv. C. D. Loga nr. 1, cod fiscal 14756536, tel. 0256-969, fax 0256-408469, reprezentat prin Dominic Fritz – Primar, numit în continuare delegatar,
2. SOCIETATEA DRUMURI MUNICIPALE TIMIȘOARA S.A., cu sediul în Timișoara, str. Eternității, nr. 45, Jud. Timiș, e-mail: sdm@sdm-tm.ro, CIF RO3286536, număr de ordine în registrul comerțului J35/3475/1994, cont curent nr. RO69BRDE360SV07486763600, deschis la B.R.D. Timișoara, reprezentată prin ing. Valentin Martânov – Director general și ec. Marcela Fericel – Director economic, numită în continuare delegat,
convin la modificarea și completarea clauzelor contractului privind delegarea de gestiune nr. SC2016-12904/26.05.2016, după cum urmează:

Art. 1: (1) Se completează Devizele analitice prevăzute la art. 6 cu noi articole de deviz conform Anexei Lista articolelor noi propuse pentru ”Activitatea de semnalizare a circulației rutiere, întreținere, funcționare și dirijare a circulației rutiere pe raza municipiului Timișoara” și se actualizează tarifele pentru lucrările/serviciile care fac obiectul contractului conform Anexei – Lista cu cantitățile de lucrări.
Art. 2: Se modifică și completează art. 1 alin. (1) din Contractul nr. SC2016-12904/26.05.2016
după cum urmează: ,,Art. 1. (1) Obiectul prezentului contract îl constituie delegarea de gestiune prin atribuire directă a serviciilor de semnalizare rutieră și de infrastructură de fibră optică, întreținere, mentenanță, funcționare și dirijare a circulației rutiere pe raza municipiului Timișoara.
Art. 3: Se modifică și completează art. 7 din Contractul nr. SC2016-12904/26.05.2016, astfel:
· Alin. 1 se completează, astfel: ,,Delegarea gestiunii serviciilor se efectuează în schimbul unei redevențe lunare de 0,5 % din cuantumul veniturilor încasate de delegat din serviciile prestate, la care se adaugă TVA conform cotei stabiliță de legislația în vigoare.”
· Alin. 2 se modifică și se completează, astfel (se înlocuiește conținutul alineatului): ,,(2) Plata redevenței se efectuează în patru rate anuale în contul nr. RO17TREZ621502205X020362 deschis la Trezoreria Municipiului Timișoara pe numele delegatarului sau prin casieria Direcției Fiscale a Municipiului Timișoara.
· Alin. 3 se modifică și se completează, astfel (se înlocuiește conținutul alineatului): (3) Termenul scadent pentru plata redevenței este:
Trim I: Până la 31.03. ale anului curent, redevența calculată pentru exploatarea obiectului concesiunii pentru lunile noiembrie an precedent + decembrie an precedent + ianuarie an curent,
Trim II: Până la 30.06. ale anului curent, redevența calculată pentru exploatarea obiectului concesiunii pentru lunile februarie an curent + martie an curent + aprilie an curent,
Trim III: Până la 30.09. ale anului curent, redevența calculată pentru exploatarea obiectului concesiunii pentru lunile mai an curent + iunie an curent + iulie an curent,
Trim IV: Până la 31.12. ale anului curent, redevența calculată pentru exploatarea obiectului concesiunii pentru lunile august an curent + septembrie an curent + octombrie  an curent,
· Alin. 4 se modifică și se completează astfel (se înlocuiește conținutul alineatului): ,,(4) a.) Plata redevenței se va efectua în baza unei facturi emisă de către delegatar în forma electronică, în format pdf. Delegatul va comunica delegatarului până la data de 1 a ultimei luni din trimestrul încare redevența devine scadență, respectiv 01.03, 01.06, 01.09, 01.12, centralizatorul din care rezultă baza asupra cărora se aplică cota redevenței conform clauzelor contractuale.
b.) Factura se va comunica delegatului prin mijloace electronice- email-, de pe adresa de e-mail veniturifiscale@dfmt.ro pe adresa de e-mail validă, securizată și comunicată în mod oficial de către delegat. Comunicarea facturii prin modalitate electronică se va efectua cu cel puțin 20 de zile înainte de împlinirea termenului scadent.
c.) Părțile au obligația să întrețină funcționarea continuă a adreselor de email pe toată durata executării contractului.
d.) Orice modificare sau nefuncționare a adresei de e-mail se va comunica celeilalte părți în cel mult 24 de ore de la data modificării sau deficienței, în acest ultim caz, cu indicarea timpului pentru remediere.
e.) Delegatul va confirma, prin mijloace electronice la adresa de e-mail veniturinefiscale@dfmt primirea facturii, în 5 cinci zile de la data comunicării.
f.) În cazul neprimirii facturii în termenul prevăzut la alin. 3, delegatul va informa delegatarul despre acest aspect în termen de 5 zile lucrătoare de la data la care a expirat termenul menționat.
g.) În cazul în care comunicarea facturii nu este confirmată de către delegat în termenul prevăzut, factura va fi considerată comunicată și acceptată.
h.) Pe cale de excepție, dacă factura nu poate fi comunicată în format electronic, deoarece delegatul fie nu deține adresa de e-mail, fie aceasta nu este funcțională temporar, delegatul se obligă să se prezinte la sediul delegatarului în vederea remiterii facturii pe suport de hârtie, în termen de 5 zile de la data expirării termenului prevăzut la lit. f) a prezentului alineat. În acest caz, comunicarea se consideră îndeplinită la data la care delegatarului i-a fost înmânată sub semnătură factura emisă pe suport de hârtie.
i.) În caz de neîndeplinire de către delegat a obligației prevăzută la lit. g a prezentului alineat, factura se consideră comunicată în termen de 5 zile de la data expirării termenului prevăzut la alin. 3, cu toate consecințele ce decurg din acest fapt.
j.) Corespondența aferentă prezentului contract, referitoare la îndeplinirea obligațiilor de natură financiară se va purta pe adresele de email puse la dispoziție de părțile implicate.
· Alin. 5 se modifică și se completează, astfel (se înlocuiește conținutul alineatului): ,,(5) a.) În cazul neplății redevenței la termenele scadente, delegatul datorează penalități de întârziere care se vor calcula în aceleași condiții prevăzute de Legea nr.207/2015 privind Codul de Procedură Fiscală vizând majorările de întârziere pentru neplata la scadență a impozitelor și taxelor locale.
b.) La expirarea scadenței, delegatul este de drept în întârziere fără a fi necesară vreo formalitate prealabilă în acest sens.
c.) Neachitarea redevenței în termen mai mare de 90 de zile de la data scadenței, dă dreptul părții lezate de a considera contractul desființat de plin drept, prin reziliere, fără somație, punere în întârziere sau intervenția instanței de judecată și de a pretinde daune-interese. Rezilierea operează de la data comunicată în notificarea adresată părții în culpă de către partea prejudiciată.
Alin. 6 și 7 rămân nemodificate.
Art. 4: Art.10 se completează cu un nou punct, punctul 50, din Contractul nr. SC2016-12904/16.05.2016, astfel: ,,50. Delegatul va asigura delegatarului, în mod gratuit, pe toată durata contractului, un număr de 3 (trei) autoturisme în vederea deplasării reprezentanților delegatarului la punctele de lucru, pentru verificarea serviciilor prestate. Predarea vehiculelor se va realiza în baza unui proces verbal de predare-primire, iar cheltuielile aferente utilizării acestora (asigurări, revizii, piese de schimb, consumabile, etc) vor fi asigurate de către delegat.
Art. 5: Se completează art. 12 cu un nou alineat, alin (3), din Contractul nr. SC2016-12904/26.05.2016, astfel: ,,(3) a) Lucrările de investiţii constau în lucrări de construcţii pentru realizarea unor obiecte noi de investiţii sau în lucrări de intervenţii la construcţii existente. Intervenţiile la construcţie existentă sunt definite ca fiind rezultatul scontat obţinut ca urmare a realizării de lucrări de intervenţii asupra uneia/mai multor construcţii existente, inclusiv instalaţiile aferente, astfel cum sunt prevăzute în Legea nr. 10/1995 privind calitatea în construcţii, republicată,  efectuate în scopul asigurării, menţinerii şi/sau îmbunătăţirii cerinţelor fundamentale aplicabile construcţiilor, potrivit destinaţiei acestora.
b) Lucrările de investiţii vor fi decontate distinct faţă de lucrările de reparaţii/mentenanţă/întreţinere. 
c) Bunurile realizate în cadrul programelor de investiţii vor fi predate către delegat pe baza de proces verbal de predare-primire.”.
Art. 6: Se completează art. 16 cu un nou alineat, alin. (2) din Contractul nr. SC2016-12904/26.05.2016, astfel: (2) Garanția de bună execuție privind realizarea obligației reprezentând redevență datorată:
a) În termen de cel mult 30 de zile de la data încheierii prezentului act adițional, delegatul este obligat să depună cu titlul de garanție de bună execuție suma de 19.473,12 lei, reprezentând redevența datorată delegatarului pentru primele 3 luni de activitate.
b) Delegatarul are dreptul de a executa garanția de bună execuție ori de câte ori delegatul nu îndeplinește obligația de plată a redevenței în termen de 90 zile de la data scadenței. În termen de cel mult 5 zile lucrătoare de la executării de către delegatar a garanției de bună execuție, delegatul sub sancțiunea rezilierii de drept a prezentului contract este obligat să constituie noua garanție sau să suplinească diferența, după caz, până la nivelul prevăzut la lit. a);
c) Plata garanției se efectuează prin casieria Direcției Fiscale a Municipiului Timișoara sau în contul RO75TREZ6215059XXX017211 al DFMT, CUI 21666630 deschis la Trezoreria Timișoara.
Art. 7: Se completează art. 19, alin (3) astfel: (3) Nerespectarea obligațiilor asumate de către una dintre părți, în mod culpabil și repetat, dă dreptul părții lezate de a considera contractul desființat de plin drept, prin reziliere, fără somație, punere în întârziere sau intervenția instanței de judecată și de a pretinde daune-interese. Rezilierea operează de la data comunicată în notificarea adresată părții în culpă de către partea prejudiciată.
Art. 8: Se completează art. 20 alin. (1) din Contractul nr. SC2016-12904/26.05.2016, după cum urmează: ,,Art. 20 alin. (1) lit. a) Mijloacele de semnalizare rutieră care se dezafectează de pe domeniul public vor fi preluate în custodie de către delegat în baza unui proces-verbal. Mijloacele de semnalizare rutieră astfel dezafectate și preluate, care pot fi reutilizate, vor fi folosite în procesul de semnalizare rutieră, iar restul materialelor vor fi scoase din funcțiune, casate și valorificate ca deșeuri materiale, conform OG nr. 112/2000. Veniturile care rezultă din valorificarea acestora, după deducerea cheltuielilor, se vor vărsa la bugetul local.
Art. 20 alin. (1) lit. b) Pentru a fi casate, este necesară trecerea mijloacelor fixe din domeniul public al Municipiului Timișoara în domeniul privat al Municipiului Timișoara, în conformitate cu Ordonanța Guvernului nr. 112/2000, art.2, privind reglementarea procesului de scoatere din funcțiune, casare și valorificare a activelor corporale care alcătuiesc domeniul public al statului și al unităților administrativ teritoriale. Procedura de scoatere din funcțiune, casare și, după caz, valorificare a mijloacelor fixe mai sus menționate va fi pusă în aplicare prin grija S.C. Drumuri Municipale Timișoara S.A, iar rezultatele demersurilor se vor comunica Direcției Economice spre înregistrare în evidența tehnico-operativă.
Art.20 alin. (1) lit. c) În cazul în care delegatul va achiziționa echipamentele necesare lucrărilor de semnalizare rutieră de pe raza Municipiului Timișoara, iar costul acestora va fi achitat anticipat de către delegatar, acestea vor fi preluate în custodia delegatului prin proces-verbal
Art. 20 alin. (1) lit. d) Prin semnarea prezentului contract, delegatul, confirmă ca a luat cunoştinţă despre toate condiţiile impuse de delegatar aşa cum rezultă acestea din prezentul contract şi le acceptă fără obiecţiuni.”Art. 7: Se modifică și se completează art. 23 lit. c) din Contractul nr. SC2016-12904/26.05.2016 cu bunurile date în administrare, bunurile cuprinse în Anexa 4 care va face parte integrantă din hotărâre.
Art.8: Celelalte prevederi ale contractului privind delegarea de gestiune nr. SC2016-12904/26.05.2016, rămân neschimbate.

Prezentul act adițional s-a încheiat și semnat astăzi.................., în 4 (patru) exemplare, câte 2 (două) pentru fiecare parte contractantă.


DELEGATAR,						DELEGAT,
  MUNICIPIUL TIMIȘOARA		  S.C. DRUMURI MUNICIPALE TIMIȘOARA S.A.
                 PRIMAR						             DIRECTOR GENERAL,
         DOMINIC FRITZ					           VALENTIN MARTÂNOV




DIRECȚIA ECONOMICĂ					DIRECTOR ECONOMIC,
          DIRECTOR,						  MARCELA FERICEL
   STELIANA STANCIU




DIRECȚIA GENERALĂ I.M.				                  AVOCAT,
     DIRECTOR GENERAL,					FLORIN BAIAS
        MIHAI FLORESCU




SERVICIUL JURIDIC,

4

